CELEX: 32006D0514
Language: sl
Date: 2006-07-20 00:00:00
Title: 2006/514/ES: Odločba Komisije z dne  20. julija 2006  o skladnosti določenih standardov s splošno varnostno zahtevo Direktive Evropskega parlamenta in Sveta 2001/95/ES in objavi njihovih sklicevanj v Uradnem listu  (notificirano pod dokumentarno številko C(2006) 3277)   (Besedilo velja za EGP)

22.7.2006   
            
            
               SL
            
            
               Uradni list Evropske unije
            
            
               L 200/35
            
         
      ODLOČBA KOMISIJE
   
   z dne 20. julija 2006
   o skladnosti določenih standardov s splošno varnostno zahtevo Direktive Evropskega parlamenta in Sveta 2001/95/ES in objavi njihovih sklicevanj v Uradnem listu
   (notificirano pod dokumentarno številko C(2006) 3277)
   (Besedilo velja za EGP)
   (2006/514/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1), in zlasti drugega ter četrtega pododstavka člena 4(2),
   po posvetovanju s Stalnim odborom, ustanovljenim v skladu s členom 5 Direktive 98/34/ES Evropskega parlamenta in Sveta z dne 22. junija 1998 o določitvi postopka za zbiranje informacij na področju tehničnih standardov in tehničnih predpisov ter pravil o storitvah informacijske družbe (2),
   ob upoštevanju naslednjega:
   
               (1)
            
            
               Člen 3(1) Direktive 2001/95/ES proizvajalce obvezuje, da dajo v promet le varne proizvode.
            
         
               (2)
            
            
               V skladu s členom 3(2) Direktive 2001/95/ES se proizvod šteje za varnega, kar zadeva nevarnost in vrste nevarnosti, zajete v ustreznih nacionalnih standardih, kadar je v skladu z neobvezujočimi nacionalnimi standardi, ki prevzemajo evropske, na katere se Komisija sklicuje v skladu s členom 4 v Uradnem listu Evropskih skupnosti.
            
         
               (3)
            
            
               V skladu s členom 4(1) Direktive morajo evropski organi za standarde evropske standarde določiti na podlagi mandata Komisije. Komisija sklicevanja na take standarde objavi.
            
         
               (4)
            
            
               Člen 4(2) Direktive določa postopek za objavo sklicevanj na standarde, ki so jih evropski uradi za standarde sprejeli pred začetkom veljavnosti Direktive. Če se ti standardi skladajo s splošno varnostno zahtevo, se Komisija odloči, da sklicevanja na te standarde objavi v Uradnem listu Evropske unije. V teh primerih Komisija na lastno pobudo ali zahtevo države članice po postopku iz člena 15(2) navedene Direktive odloči, ali obravnavani standard izpolnjuje splošno varnostno zahtevo. Komisija se o objavi sklicevanja nanj odloči po posvetovanju z odborom, ustanovljenim v skladu s členom 5 Direktive 98/34/ES. Komisija o svoji odločitvi obvesti države članice.
            
         
               (5)
            
            
               Evropski organi za standarde so nekatere standarde sprejeli po začetku veljavnosti Direktive brez mandata v skladu s členom 4(1) Direktive. Namen zakonodajalca je bil zagotoviti sodelovanje z evropskimi organi za standarde kot tudi prepoznati ustrezne varnostne standarde, ki se uporabljajo za proizvode, za katere velja Direktiva in za katere Komisija ni izdala mandata Komisije v skladu z ustreznimi določbami iz člena 4. Zato je o objavi sklicevanj na take standarde potrebno odločati in ravnati v skladu s postopkom, določenim v členu 4(2).
            
         
               (6)
            
            
               Ta odločba o skladnosti standardov iz priloge s splošno varnostno zahtevo se sprejme na pobudo Komisije.
            
         
               (7)
            
            
               Ukrepi, predvideni s to odločbo, so v skladu z mnenjem odbora Direktive 2001/95/ES –
            
         SPREJELA NASLEDNJO ODLOČBO:
   Člen 1
   Standardi, našteti v prilogi, izpolnjujejo splošno varnostno zahtevo iz Direktive 2001/95/ES za nevarnosti, ki jih pokrivajo.
   Člen 2
   Sklicevanja na standarde iz priloge se objavijo v seriji C Uradnega lista Evropske unije.
   Člen 3
   Ta odločba je naslovljena na države članice.
   
      V Bruslju, 20. julija 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 11, 15.1.2002, str. 4.
   
      (2)  UL L 204, 21.7.1998, str. 37. Direktiva, spremenjena z direktivo 98/48/ES (UL L 217, 5.8.1998, str. 18).
   
      PRILOGA
      Standardi iz člena 1 in 2 te odločbe:
      
                  (1)
               
               
                  EN 581-1:2006 „Zunanje pohištvo – Sedežno pohištvo in mize za domačo in javno uporabo ter taborjenje – 1. del: Splošne varnostne zahteve“
               
            
                  (2)
               
               
                  EN 957-1:2005 „Nepremična oprema za vadbo – 1. del: Splošne varnostne zahteve in preskusne metode“
               
            
                  (3)
               
               
                  EN 957-2:2003 „Nepremična oprema za vadbo – 2. del: Oprema za vadbo moči, dodatne posebne varnostne zahteve in preskusne metode“
               
            
                  (4)
               
               
                  EN 957-4:1996 „Nepremična oprema za vadbo – 4. del: Klopi za vadbo moči, dodatne posebne zahteve in preskusne metode“
               
            
                  (5)
               
               
                  EN 957-5:1996 „Nepremična oprema za vadbo – 5. del: Oprema za vadbo s pedalnimi gonili, dodatne posebne zahteve in preskusne metode“
               
            
                  (6)
               
               
                  EN 957-6:2001 „Nepremična oprema za vadbo – 6. del: Tekoče preproge, dodatne posebne zahteve in preskusne metode“
               
            
                  (7)
               
               
                  EN 957-7:1998 „Nepremična oprema za vadbo – 7. del: Naprave za veslanje, dodatne posebne zahteve in preskusne metode“
               
            
                  (8)
               
               
                  EN 957-8:1998 „Nepremična oprema za vadbo – 8. del: Steperji, tekoče stopnice, vzpenjalniki. Dodatne posebne varnostne zahteve in preskusne metode“
               
            
                  (9)
               
               
                  EN 957-9:2003 „Nepremična oprema za vadbo – 9. del: Pedalniki, dodatne posebne varnostne zahteve in preskusne metode“
               
            
                  (10)
               
               
                  EN 957-10:2005 „Nepremična oprema za vadbo – 10. del: Sobna kolesa z nepomičnim kolesom ali brez prostega kolesa, dodatne posebne varnostne zahteve in preskusne metode“
               
            
                  (11)
               
               
                  EN 13209-1:2004 „Izdelki za otroke in nego otrok – Oprema za nošenje dojenčkov – Varnostne zahteve in preskusne metode – 1. del: Nahrbtniki z ogrodjem“
               
            
                  (12)
               
               
                  EN 14682:2004 „Varnost otroških oblačil – Vrvice in vezalke na otroških oblačilih – Specifikacije“
               
            
                  (13)
               
               
                  EN 14764:2005 „Mestna in treking kolesa – Varnostne zahteve in preskusne metode“
               
            
                  (14)
               
               
                  EN 14766:2005 „Gorska kolesa – Varnostne zahteve in preskusne metode“
               
            
                  (15)
               
               
                  EN 14781:2005 „Tekmovalna kolesa – Varnostne zahteve in preskusne metode“
               
            
                  (16)
               
               
                  EN 14872:2006 „Kolesa – Kolesarska oprema – Prtljažniki“